
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

LIETUVOS RESPUBLIKOS SEIMO

TEISĖS IR TEISĖTVARKOS KOMITETAS

 BENDRO POSĖDŽIO PROTOKOLAS

2014-01-22 Nr. 280-P-1/102-P-3
Vilnius

Posėdis įvyko 2014 m. sausio 22 d. 9.00 val.

Posėdžio pirmininkai – Mindaugas Bastys, Julius Sabatauskas.

Posėdžio sekretorės – Lina Giriūnienė, Modesta Banytė.

Dalyvavo:

Informacinės visuomenės plėtros komiteto nariai: V. Fiodorovas, S. Jovaiša, G. Kirkilas, D. Teišerskytė, P. Žeimys.
Teisės ir teisėtvarkos komiteto nariai: S. Šedbaras, V. Aleknaitė Abramikienė, V. Gailius, V. Skarbalius.

Kviestųjų asmenų sąrašas pridedamas.
DARBOTVARKĖ:

1. Vidaus reikalų ministerijos Vidaus audito skyriaus 2013 m. lapkričio 12 d. audito ataskaita Nr. 23A1-27 „Bendrojo pagalbos centro veiklos auditas“.
1. SVARSTYTA. Vidaus reikalų ministerijos Vidaus audito skyriaus 2013 m. lapkričio 12 d. audito ataskaita Nr. 23A1-27 „Bendrojo pagalbos centro veiklos auditas“.
Kalbėjo: J. Sabatauskas, M. Bastys, T. Maroščikas, V. Gailius, Ž. Pacevičius, A. Anužis, V. Aleknaitė Abramikienė, S. Šedbaras, R. Baniulis, V. Skarbalius, S. Jovaiša, G. Kirkilas, D. Teišerskytė, V. Ramanavičius, V. Fiodorovas, T. Rodz, V. Syrusas.

NUSPRĘSTA: 
Kreiptis į Vyriausybę su prašymais:
1. Įpareigoti Vidaus reikalų ministrą ir Sveikatos apsaugos ministrą iki š.m. kovo 10 d. pateikti komitetams suderintą ir patvirtintą Bendrojo pagalbos telefono numerio 112 paslaugų infrastruktūros plėtros 2014-2016 metų veiksmų planą, kuris užtikrintų galiojančių įstatymų, Lietuvos Respublikos Valstybės kontrolės 2012 m. vasario 8 d. Valstybinio audito ataskaitoje Nr. VA-P-40-1-2 „Bendrojo pagalbos centro veiklos organizavimas“ ir Vidaus reikalų ministerijos Vidaus audito skyriaus 2013 m. lapkričio 12 d. audito ataskaitoje Nr. 23A1-27 „Bendrojo pagalbos centro veiklos auditas“ numatytų rekomendacijų įgyvendinimą.
2. Spręsti dėl Bendrojo pagalbos centro įstatyme apibrėžtos operatyvaus pajėgų valdymo sąvokos papildymo, kad ji apimtų visų pagalbos tarnybų išsiuntimą į nelaimės vietą iš Bendrojo pagalbos centro ir jei tikslinga, pateikti Lietuvos Respublikos Seimui susijusius teisės aktų projektus.

Pritarta bendru sutarimu.
Posėdžio pirmininkai

Julius Sabatauskas
Posėdžio sekretorės

